Aalborg Håndbold cementerede igen her til aften sin førerposition i håndboldligaen med en overbevisende sejr mod KIF Kolding. Det tidligere storhold kunne ikke gøre nordjyderne nervøse, og kun på et tidspunkt var KIF Kolding foran ved 6-5 efter 10 minutter, herefter stod der Aalborg Håndbold på resten af kampen. Efter 20 minutter var Aalborg foran 8-16, og dermed var spændingen reelt trukket ud af kampen. På intet tidspunkt derefter kom sønderjyderne tættere på end tre mål, og dermed blev det til en sikker sejr - den sjette i træk for Aalborg Håndbold.
For sjette kamp i træk blev det til sejr for Aalborg Håndbold, der topper ligaen med et tre points forspring efter 30-34 sejr på udebane.